stanford-oval/wikipedia huggingface dataset:
המרד באסטוריאס
המרד

בערב 4 באוקטובר 1934, יצאו הפעילים הסוציאליסטים של ה-UGT והפעילים האנרכיסטים של ה-CNT להשתלט בנשק על עיירות ומחנות צבא באסטוריאס. הם התקדמו מאזוריהם אל הבירה אוביידו והשתלטו עליה, למעט שני מחנות צבא בהם נמשכה הלחימה, עד 6 באוקטובר. הלחימה נמשכה גם באזורים אחרים של אסטוריאס בימים הבאים. באזורים שנשלטו על ידי המורדים הוקמו מועצות שלטוניות על ידי ה-CNT או ה-UGT הסוציאליסטי. במקומות בהם הייתה שליטה אנרכיסטית הוקמו מועצות רחבות של תושבי המקום אשר ניהלו רק עניינים הכרחיים מינימליים כמו אספקת מזון. במקומות בהם הייתה שליטה סוציאליסטית, המועצות היו ריכוזיות ואנשי ה-UGT לקחו שליטה מלאה על כל העניינים.
ב-7 באוקטובר הגיעו נציגים מהאזור של חיחון ואבילס שנשלט על ידי האנרכיסטים לבירה אוביידו לבקש נשק שנדרש להם להגן על הנמל מפשיטה של כוחות ממשלת ספרד. ההנהגה הסוציאליסטית השיבה את פני הנציגים האנרכיסטים ריקם וכך הצליח הצבא הספרדי להשתלט על הנמל והאזור שמסביבו ובהמשך לדכא את המרד. כתוצאה מהמרד נהרגו כשלושת אלפים מורדים, ולאחר דיכוי המרד נעצרו כ-30,000 - 35,000 איש.
האחראי על דיכוי המרד היה הגנרל פרנסיסקו פרנקו, שהשתמש לצורך כך בחיילי צבא אפריקה והלגיון הספרדי בראשותו של חואן יאגו. הצלחתו בדיכוי המרד הביאה אותו להנהגת מחנה הימין ובסופו של דבר למנהיג הדיקטטורי של ספרד.
למרות שהמפלגה הקומוניסטית של ספרד, ה-PCE, נטלה רק חלק שולי במרד באסטוריאס, בשנים הבאות היא בנתה לעצמה תדמית לוחמנית וטענה שהיה לה חלק משמעותי במרד.
השפעה

דוברים קומוניסטים טענו שהמרד באסטוריאס הוכיח שניתן לקיים מהפכה סוציאליסטית בספרד ושהימין הבין זאת אך השמאל נמנע מלהסיק את המסקנות הנדרשות ולהוציא אל הפועל את המהפכה. החוקר דניאל אייזנברג כתב שלאחר המרד רבים בספרד הבינו שהמדינה שלהם נמצאת בתוך מלחמת אזרחים.
הערות שוליים

↑  Lessons of People's War in Spain 1936-1939, טוען שרובם נהרגו לאחר שנכנעו
↑  Stalin and the Spanish Civil War, Daniel Kowalsky, Chapter 1
↑  Lessons of People's War in Spain 1936-1939, Progressive Labor, Vol. 9, No. 5 (Oct.-Nov. 1974), 106-116
↑  Unanswered Questions about Lorca's Death, Daniel Eisenberg
| --- | --- |
בקרת זהויות :  NLI: 987007539677905171  LCCN: sh95001881
הסופר קאפ האוקראיני

| --- | --- |

 ענף:  כדורגל
 תאריך ייסוד:  2004
 ארגון מפעיל:  התאחדות הכדורגל האוקראינית
 מספר מתמודדים:  2
 מדינות משתתפות:  אוקראינה אוקראינה
 זוכה:  שחטאר דונצק (זכייה תשיעית)
 הכי הרבה זכיות:  דינמו קייב, שחטאר דונצק (9)
 UA-Football
 
הסופר קאפ האוקראיני (באוקראינית: Суперкубок України) הוא מפעל כדורגל אוקראיני המוכרע במשחק אחד, ומפגיש בין אלופת אוקראינה לבין מחזיקת הגביע האוקראיני. אם האלופה היא גם מחזיקת הגביע, היא תפגוש במשחק את הקבוצה שהפסידה בגמר הגביע. המפעל נוסד בשנת 2004, ומאז הוא נערך בכל שנה, כשבאופן מסורתי הוא פותח את עונת הכדורגל במדינה.
שיאניות הזכיות בתואר הן דינמו קייב ושחטאר דונצק עם תשע זכיות. שחטאר דונצק מחזיקת הגביע הנוכחי (2021), לאחר שגברה במשחק על דינמו קייב בתוצאה 0-3.
היסטוריה

טורניר הסופר קאפ האוקראיני הראשון נערך בשנת 2004, ובו גברה דינמו קייב על שחטאר דונצק בדו-קרב בעיטות עונשין. את התואר הראשון העניק לקבוצה המנצחת ראש ממשלת אוקראינה, ויקטור ינוקוביץ'.
בשנותיו הראשונות אירח אצטדיון צ'רנומורץ באודסה את הטורניר, אך בעקבות ההכנות ליורו 2012 נדד המפעל למגרשים שונים החל משנת 2008. המפעל זכה לשם ה-Inter סופר קאפ של אוקראינה, על שם ערוץ הטלוויזיה שהעניק לו חסות, בין השנים 2008 ל-2014.
רק בשנת 2009 הצליחה לראשונה קבוצה שאינה דינמו קייב או שחטאר דונצק להשתתף במפעל. הייתה זו מחזיקת הגביע וורסקלה פולטבה, שהפסידה במשחק לדינמו קייב.
היסטוריית המשחקים

המנצחת במשחק מופיעה בכתב מודגש.
| עונה | אלופה | תוצאה | מחזיקת גביע |
| --- | --- | --- | --- |
| 2004 | דינמו קייב | 0-0 (5-6 פ) | שחטאר דונצק |
| 2005 | שחטאר דונצק | 1-1 (3-4 פ) | דינמו קייב |
| 2006 | שחטאר דונצק | 2-0 | דינמו קייב |
| 2007 | דינמו קייב | 1-1 (2-4 פ) | שחטאר דונצק 1 |
| 2008 | שחטאר דונצק | 1-1 (3-5 פ) | דינמו קייב 1 |
| 2009 | דינמו קייב | 0-0 (2-4 פ) | וורסקלה פולטבה |
| 2010 | שחטאר דונצק | 1-7 | טאבריה סימפרופול |
| 2011 | שחטאר דונצק | 3-1 | דינמו קייב 1 |
| 2012 | שחטאר דונצק | 0-2 | מטאלורג דונצק 1 |
| 2013 | שחטאר דונצק | 1-3 | צ'רנומורץ אודסה 1 |
| 2014 | שחטאר דונצק | 0-2 | דינמו קייב |
| 2015 | דינמו קייב | 2-0 | שחטאר דונצק 1 |
| 2016 | דינמו קייב | 1-1 (3-4 פ) | שחטאר דונצק |
| 2017 | שחטאר דונצק | ‏0-2 | דינמו קייב1 |
| ‏2018 | שחטאר דונצק | ‏1-0 | דינמו קייב |
| ‏2019 | שחטאר דונצק | ‏2-1 | דינמו קייב1 |
| ‏2020 | שחטאר דונצק1 | ‏3-1 | דינמו קייב |
| ‏2021 | דינמו קייב | ‏3-0 | שחטאר דונצק |
1 הגיעה כסגנית מחזיקת הגביע או סגנית האלופה, לאחר שיריבתה זכתה בדאבל.
זכיות לפי קבוצה

| # | קבוצה | זכיות | שנות זכייה | סגנות | שנות סגנות |
| --- | --- | --- | --- | --- | --- |
| 1 | שחטאר דונצק | 9 | 2005, 2008, 2010, 2012, 2013, 2014, 2015, 2017, 2021 | 8 | 2004, 2006, 2007, 2011, 2016, 2018, 2019, 2020 |
| 2 | דינמו קייב | 9 | 2004, 2006, 2007, 2009, 2011, 2016, 2018, 2019, 2020 | 5 | 2005, 2008, 2014, 2015, 2017 |
| ‏3-6 | וורסקלה פולטבה | ‏0 | ‏— | ‏1 | 2009 |
| ‏3-6 | טאבריה סימפרופול | ‏0 | ‏— | ‏1 | 2010 |
| ‏3-6 | מטאלורג דונצק | ‏0 | ‏— | ‏1 | 2012 |
| ‏3-6 | צ'רנומורץ אודסה | ‏0 | ‏— | ‏1 | 2013 |
הסופר קאפ האיטלקי 2007

הסופר קאפ האיטלקי 2007 היה המהדורה ה-20 של הסופר קאפ האיטלקי. הוא נערך ב-17 באוגוסט 2007, בסן סירו, שבמילאנו, איטליה. המשחק שוחק בין אלופת הסרייה א' לעונת 2006/07, אינטר מילאנו, לבין מחזיקת הגביע האיטלקי של אותה העונה, רומא. רומא ניצחה במשחק בתוצאה 1-0.
סיכום המשחק

| 0 | 1 | 2 | 3 | 4 |
| --- | --- | --- | --- | --- |
| 17 באוגוסט 2007 | אינטר מילאנו | 0–1 | רומא | סן סירו, מילאנו צופים: 34,898 שיפוט: רוברטו רוזטי |
| 17 באוגוסט 2007 |  | (סיקור) | דה רוסי  78' (פ) | סן סירו, מילאנו צופים: 34,898 שיפוט: רוברטו רוזטי |
סיכום המשחק > הרכבי הקבוצות

| --- | --- |
              אינטר :               רומא
ראו גם

עונת 2007/2008 בסרייה א'
היריבות בין הבוסטון סלטיקס לבין הפילדלפיה 76'

וילט צ'מברלין (בלבן) נשמר על ידי ביל ראסל.
היריבות בין הסלטיקס ל-76' היא יריבות בליגת ה-NBA בין הבוסטון סלטיקס לפילדלפיה 76'. שתי הקבוצות נפגשו הכי הרבה פעמים בפלייאוף ה-NBA, כשהן משחקות זו מול זו ב-22 סדרות, כאשר הסלטיקס מנצחים ב-15 מהן. ה-76' נחשבת ליריבה השנייה בחשיבותה של הסלטיקס, אחרי היריבות שלה עם הלוס אנג'לס לייקרס.
היסטוריה > היריבות בין הסלטיקס לנשיונלס

הסירקיוז נשיונלס ובוסטון סלטיקס שיחקו בבית המזרחי בשנות ה-50. הנשיונלס ניצחו את הסלטיקס בשלוש סדרות פלייאוף רצופות ב-1954, 1955 ו-1956, וזכו באליפות ה-NBA ב-1955. לאחר עונת 1956 בחרו הסלטיקס בדראפט את ביל ראסל וקיי. סי. ג'ונס, לאחר ששניהם כיכבו וזכו באליפויות באוניברסיטת סן פרנסיסקו. בנוסף, עם טום היינסון כבחירה טריטוריאלית, הסלטיקס ניצחו בשלוש סדרות הפלייאוף הבאות שלהם מול הנשיונלס בפלייאוף (1957, 1959 ו-1961) לפני שהנשיונלס נמכרו ועברו לפילדלפיה.
היסטוריה > צ'מברלין וראסל

ב-1963 עברו הסירקיוז נשיונלס לפילדלפיה ושינו את שמם ל-76', מה שחידש את יריבות הכדורסל בין פילדלפיה לבוסטון (שלא הייתה קיימת מאז שהווריורס עברו מפילדלפיה לסן פרנסיסקו). זמן קצר לאחר פגרת האולסטאר ב-1965 רכשו הסיקסרס את וילט צ'מברלין מהווריורס, והחזירו גם את היריבות בין צ'מברלין וראסל ליריבות בין המועדונים והערים.
הסלטיקס והסיקסרס נפגשו בגמר המזרח באותה עונה. הסדרה הייתה צמודה, והגיעה למשחק 7 שנערך בבוסטון גארדן. 5 שניות לסיום, כשבוסטון מובילה 110–109, ראסל ניסה להכניס כדור חוץ למגרש, אך פגע בחוט תיל שתמך בלוח הסל ואיבד את הכדור. עם זאת, הסיקסרס לא הצליחו לנצל זאת, כאשר פורוורד הסלטיקס ג'ון האבליצ'ק חטף את המסירה לסם ג'ונס וגמר את השעון. הסלטיקס עלו לגמר ה-NBA וניצחו את לוס אנג'לס לייקרס בחמישה משחקים בדרך לזכייה באליפות שביעית ברציפות.
בעונת 1966/1967 הסיקסרס נראו מוכנים לסיים את 7 שנות השליטה של בוסטון כאלופת ה-NBA. פילדלפיה ניצחה בסדרת העונה הסדירה מול בוסטון 6–4 וסיימה במאזן 55–25, משחק אחד מעל הסלטיקס, ובמקום הראשון בבית המזרחי. צ'מברלין זכה גם בפרס ה-MVP של העונה הסדירה על חשבון ראסל, שזכה בשלושה מארבעת הפרסים הקודמים. עם זאת, כשהקבוצות נפגשו בגמר המזרח בוסטון ניצחה את פילדלפיה 4–1 והמשיכה לזכייה באליפות ה-NBA השמינית ברציפות.
בשנה שלאחר מכן הביאו הסיקסרס את אלכס האנום כמאמן ראשי. האנום גם היה המאמן האחרון שניצח את הסלטיקס בגמר, כשאימן את סנט לואיס הוקס ב-1958. הסיקסרס קבעו שיא NBA דאז עם מאזן 68–13, בעוד הסלטיקס סיימו עם 60–21. בגמר המזרח גברו הסיקסרס על בוסטון בחמישה משחקים וסיימו את שמונה שנות כהונתם של הסלטיקס כאלופי ה-NBA. הסיקסרס זכו באליפות לאחר שניצחו את סן פרנסיסקו ווריורס בשישה משחקים, מה שהעניק לסיקסרס ולצ'מברלין את התואר הראשון שלהם. הסיקסרס של עונה זו נבחרו ב-1980 כקבוצה הגדולה ביותר בתולדות ה-NBA עד אז.
ב-1968 סיימו הסיקסרס במאזן 62–20, שמונה משחקים מעל בוסטון, וצ'מברלין זכה בפרס ה-MVP השלישי ברציפות שלו. שתי הקבוצות נפגשו שוב בגמר האזורי, בו הסלטיקס ניצחו בשבעה משחקים לאחר שנקלעו לפיגור 1–3, והמשיכו לזכייה באליפות. עזב מאמן הסיקסרס אלכס האנום את ה-NBA לטובת ליגת ה-ABA, וצ'מברלין ביקש טרייד והועבר ללוס אנג'לס לייקרס.
ללא צ'מברלין, הסיקסרס סיימו את עונת 1968/1969 במאזן 55–27. אף על פי שפילדלפיה ניצחה שוב בסדרת העונה הסדירה מול הסלטיקס, היא לא הצליחה להמשיך את הדומיננטיות שלה והפסידה 4–1. הסלטיקס המשיכו לזכייה באליפות, ה-11 שלהם ב-13 עונות. לאחר עונה זו ראסל פרש ושתי הקבוצות לא נפגשו בפלייאוף עד 1977. בשנתיים היחידות שהסלטיקס של ראסל לא זכו באליפות, היא הפסידה לקבוצות שאימן אלכס האנום.
היסטוריה > ארווינג ובירד

הסיקסרס דשדשו כמעט עשור עד שרכשו את ג'וליוס ארווינג לפני עונת 1976/1977. הם הפכו למועמדים חזקים לזכייה במזרח, ובעונתו הראשונה של ארווינג בקבוצה הסיקסרס הדיחו את האלופה בוסטון סלטיקס בשבעה משחקים בחצי גמר המזרח. בוסטון צנחה בשתי העונות הבאות בעוד שפילדלפיה המשיכה להיות קבוצה חזקה ב-NBA, אבל בדראפט ה-NBA ‏1978 בחרו הסלטיקס את פורוורד אינדיאנה סטייט לארי בירד, בתקווה לחדש את שנות התהילה שלהם. בירד הצטרף לקבוצה לעונת 1980 והשפעתו הייתה מיידית. הסלטיקס השתפרו ממאזן 29–53 שלילי בעונת 1978/79 למאזן 61–21, הטוב בליגה, ב-1979/80, ועלו לגמר המזרח באותה עונה מול הסיקסרס. הסיקסרס ניצחו את בוסטון בחמישה משחקים, אך לא הצליחו לזכות בתואר מול הלייקרס.
בעונה הבאה סיימו שתי הקבוצות בשוויון עם המאזן הטוב בליגה, 62–20, אך לבוסטון היה יתרון בשובר השוויון והיא דורגה ראשונה. בגמר מזרח היסטורי בן 7 משחקים ניצחו הסלטיקס את ה-76' 4–3 כשהם חוזרים מפיגור 1–3 עם שלושה ניצחונות רצופים. הסלטיקס ניצחו במשחקים 5 ו-6 ב-2 נקודות כל אחד ואת המשחק השביעי בנקודה אחת בלבד, 91–90, כשהם חוזרים מפיגור של 7 נקודות דקות ספורות לסיום. הסלטיקס ניצחו את יוסטון רוקטס בגמר וזכו בתואר הראשון מזה 5 שנים. בעונת 1981/1982 הסלטיקס שוב השיגו את המאזן הטוב בליגה, 63–19, כשמיד אחריהם פילדלפיה עם 58–24. שתי הקבוצות נפגשו בעונה הסדירה למשחק מותח במיוחד, בו ניצחו הסיקסרס בבוסטון ועצרו את רצף 18 הניצחונות של הסלטיקס. בגמר המזרח של 1982 בוסטון ניסתה לחזור שוב מפיגור של 1–3 והצליחה לגרור את הסדרה לשבעה משחקים, כשהמשחק השביעי התקיים בבוסטון גארדן. עם זאת, פילדלפיה צחקה אחרונה, וניצחה במשחק 7. במשחק ההוא, כשאוהדי בוסטון ראו את הקבוצה שלהם מפסידה, הם בירכו את הסיקסרס על ידי קריאת "Beat LA!", כשהסיקסרס עומדים להתמודד מול הלייקרס. עם זאת, בסופו של דבר הסיקסרס העייפים לא הצליחו לעמוד בקצב והפסידו ללייקרס (שניצחו בארבעה משחקים בלבד את סן אנטוניו ספרס ונחו יותר זמן) בגמר.
בעונה הבאה רכשו הסיקסרס את ה-MVP מוזס מלון מיוסטון רוקטס. מלון זכה שוב ב-MVP והוביל את ה-76' לאליפות בסוויפ של 4 משחקים מול הלייקרס. הניצחון של מילווקי באקס בסיבוב הראשון על הסלטיקס הפך את המסע של הסיקסרס לתואר לקל הרבה יותר.
מאז 1984, הפעמים היחידות ששתי הקבוצות נפגשו בפלייאוף היו ב-1985, 2002, 2012, 2018, 2020 ו-2023. אף על פי שבעונת 1983/1984 הסלטיקס זכו באליפות והסיקסרס הודחו כבר בסיבוב הראשון על ידי ניו ג'רזי נטס, פילדלפיה ניצחה ב-4 מתוך 6 משחקי העונה הסדירה מול בוסטון, הפעם היחידה שהסיקסרס הצליחו לזכות בסדרת העונה הסדירה מול בוסטון בעידן לארי בירד. צ'ארלס בארקלי הצטרף לסיקסרס לעונת 1984/1985, וסדרת גמר המזרח של 1985 הייתה הגמר האזורי האחרון של הסיקסרס עד 2001. בגמר 1985 הם הפסידו לבוסטון בחמישה משחקים אחרי שבוסטון ניצחה ב-3 המשחקים הראשונים.
היסטוריה > רגיעה ובנייה מחדש

אחרי פלייאוף 1985 דעכה היריבות. בירד והסלטיקס זכו באליפות אחת נוספת ב-1986, אבל הסיקסרס לא הגיעו לגמר אזורי נוסף עד 2001. הסיקסרס חוו הידרדרות תלולה ביכולת במהלך המחצית השנייה של שנות ה-80, לאחר שהעבירו בטריידים את מלון ומוריס צ'יקס וארווינג ואנדרו טוני פרשו ממשחק פעיל. צ'ארלס בארקלי התגלה כמנהיג החדש של הסיקסרס וכוכב על בולט ב-NBA, אולם הוא לא הצליח להעביר את הקבוצה את הסיבוב השני בפלייאוף. למרות שנחשב למועמד ל-MVP בשיאו, הסיקסרס העבירו אותו בטרייד ב-1992 ועברו תקופה של בנייה מחדש.
לאחר הזכייה באליפות ב-1986, גם הסלטיקס חוו דעיכה, שהתחילה בטרגדיה. יומיים אחרי שבחרו אותו בדראפט 1986, לן ביאס מת ממנת יתר של סמים, ורג'י לואיס מת מהתקף לב בשיא הקריירה שלו ב-1993. הסלטיקס החמיצו את הפלייאוף ב-1994, ולא רשמו מאזן חיובי עד עונת 2001/02.
למרות ששנות ה-90 היו תקופה של קיפאון עבור שתי הקבוצות, היא אכן יצרה כמה התפתחויות מרכזיות. אלן אייברסון נבחר בדראפט על ידי הפילדלפיה בבחירה הראשונה בדראפט 1996, והסלטיקס בחרו את פול פירס שנתיים לאחר מכן. שני השחקנים הפכו לכוכבי על בליגה והובילו את קבוצתיהם לפלייאוף מספר פעמים.
בשנת 2002, הסלטיקס, בהופעתם הראשונה מאז 1995, גברו בסיבוב הראשון 3–2 על אלופת המזרח המכהנת פילדלפיה 76'. בסדרה נרשמו תצוגות קליעה הן של אייברסון והן של פירס.
שתי הקבוצות נפגשו שוב בחצי גמר המזרח של 2012, אז ניצחו הסלטיקס 4–3. בוסטון המדורגת רביעית ניצחה את פילדלפיה המדורגת שמינית בסדרה צמודה.
הקבוצות נפגשו שוב בחצי גמר המזרח של 2018, כאשר שתי הקבוצות עלו מהסיבוב הראשון בהובלת הכוכב החדש ג'ייסון טייטום מהסלטיקס ובן סימונס וג'ואל אמביד מהסיקסרס. הסלטיקס ניצחו 4–1.
הקבוצות נפגשו שוב בסיבוב הראשון של פלייאוף 2020, והסלטיקס ניצחו את הסדרה 4–0. סדרה זו התרחשה בבועת ה-NBA באורלנדו, פלורידה.
הקבוצות נפגשו בחצי גמר המזרח ב-2023, ובוסטון ניצחה בסדרה 4–3 לאחר שכבר הייתה בפיגור 2–3.
מאזן ראש בראש

|  | סירקיוז נשיונלס/פילדלפיה 76' | בוסטון סלטיקס |
| --- | --- | --- |
| סך הכל ניצחונות | 243 | 329 |
| בסירקיוז/פילדלפיה | 159 | 108 |
| בבוסטון | 72 | 195 |
| אתר נייטרלי | 12 | 26 |
| ניצחונות בעונה הסדירה | 190 | 263 |
| בסירקיוז/פילדלפיה | 124 | 88 |
| בבוסטון | 54 | 153 |
| אתר נייטרלי | 12 | 22 |
| ניצחונות בפלייאוף | 47 | 62 |
| בסירקיוז/פילדלפיה | 32 | 17 |
| בבוסטון | 15 | 41 |
| אתר נייטרלי | 0 | 4 |
אישים שפעלו בשני המועדונים > שחקנים

ג'ים בארנט
דיינה בארוס
ברוס בואן
מל קאונטס
ריקי גרין
אל הורפורד
ביילי האוול
אמיר ג'ונסון
טובי קימבל
טוני מסנבורג
בוב מקאדו
אד פינקני
ונסן פוארייה
ת'יאו ראטליף
רודני רוג'רס
בראיין שו
דרק סמית'
אנדרה טרנר
אוון טרנר
אישים שפעלו בשני המועדונים > אחרים

רון אדמס - עוזר מאמן
אד באדג'ר - עוזר מאמן
לסטר קונר - עוזר מאמן
כריס פורד - סלטיקס: שחקן, עוזר מאמן, מאמן ראשי; 76': עוזר מאמן, מאמן ראשי זמני.
דיק הארטר - עוזר מאמן
ג'ון קיסטר - עוזר מאמן
ג'ים אובראיין - עוזר מאמן ומאמן ראשי
דוק ריברס - מאמן ראשי
אימה יודוקה - 76': עוזר מאמן; סלטיקס: מאמן ראשי
פרנק ווגל - עוזר מאמן
ג'יימי יאנג - עוזר מאמן
ראו גם

בוסטון סלטיקס
פילדלפיה 76'
היריבות בין הבוסטון סלטיקס לבין הלוס אנג'לס לייקרס
הערות שוליים

↑  שומאן, ג'ון. "Celtics, Sixers usher historic rivalry into new era". NBA (באנגלית). נבדק ב-16 ביוני 2021. {{cite web}}:  (עזרה)
↑  "NBA's Best Rivalries". ספורטס אילוסטרייטד.
↑  פנטון, ג'ים. "Celtics vs. 76ers: Long-time rivalry about to be renewed". The Providence Journal (באנגלית). נבדק ב-2022-12-27.
↑  פנטון, ג'ים. "Celtics-76ers rivalry enters another chapter". The Worcester Telegram & Gazette (באנגלית). נבדק ב-2022-12-27.
↑  רבילס, אבקוס. "Celtics vs. Sixers: The Most Prolific Playoff Rivalry in NBA History". בליצ'ר ריפורט (באנגלית). נבדק ב-2022-12-27.
↑  "NBA Playoffs: History of the Philly vs. Boston Rivalry". בליצ'ר ריפורט (באנגלית). נבדק ב-2022-12-27.
↑  "Is the Philadelphia 76ers vs Boston Celtics the best rivalry in the NBA?". sportingnews (באנגלית). נבדק ב-2022-12-27.
↑  "A historical look at Sixers-Celtics rivalry". RSN (באנגלית).
↑  וייזר, מאט (1 ביוני 2008). "Region revs up for an East-West rivalry reborn". בוסטון גלוב. p. A1. אורכב מ-המקור ב-2 בנובמבר 2012. The intensity of the rivalry was encapsulated in the 1982 Eastern Conference Finals. The winners were to face the Lakers, and after it became clear the Celtics were going to lose to the Philadelphia 76ers, the Garden crowd erupted into chants of, 'Beat L.A.!' {{cite news}}:  (עזרה)
↑  קרבי, טריי (3 ביוני 2010). "Everything you could possibly want to know about the NBA Finals". Yahoo! Sports. אורכב מ-המקור ב-25 באוקטובר 2012. But that's not when the chant took off in Boston. It actually started as a chant supporting the Philadelphia 76ers. {{cite news}}:  (עזרה)
↑  לזנבי, רולנד (2000). "18. NBA Season in Review". The Official NBA Encyclopedia.
↑  יואב מודעי, ‏51 לג'ייסון טייטום, בוסטון העפילה לגמר המזרח אחרי 3:4 על פילי, באתר ערוץ הספורט, 15 במאי 2023
הפרובינציות האטלנטיות (קנדה)

הפרובינציות האטלנטיות (באנגלית: Atlantic Canada) הוא חבל ארץ במזרח קנדה הכולל את המחוזות של המדינה הממוקמים לאורך חוף האוקיינוס האטלנטי, למעט קוויבק. ארבעת המחוזות הם ניו ברונסוויק, ניופאונדלנד ולברדור, נובה סקוטיה והאי הנסיך אדוארד. נכון לשנת 2021 השטח הכולל של ארבעת המחוזות הללו היה בסביבות 488,000 קמ"ר, ואוכלוסייתם מנתה מעל ל-2.4 מיליון תושבים.
ראש הממשלה הראשון של ניופאונדלנד, ג'ואי סמולווד, טבע את המונח "קנדה האטלנטית" בשנת 1949 כאשר ניופאונדלנד הפכה למחוז קנדי.
גלריית תמונות

אזור נובה סקוטיה
הפארק הלאומי גרוס מורן
קו הרקיע של הליפקס
המהפך (ספר)

| --- | --- |

עטיפת החלק הראשון בסדרה
 מידע כללי
 מאת:  זמיר כהן 
 שפת המקור:  עברית 
 תורגם לשפות:  חלק א' תורגם לאנגלית, צרפתית, רוסית, איטלקית פורטוגזית, ופרסית
 סוגה:  תורה ומדע
 הוצאה
 הוצאה:  הידברות
 תאריך הוצאה:  2005
 מספר עמודים:  א': 391, ב': 299, ג': 283, ד': 306
 עורך:  ניסן לברון
 מהדורות נוספות
 מספר כרכים:  4
 קישורים חיצוניים
 הספרייה הלאומית:  990029243110205171
 
המהפך היא סדרה בת 4 ספרים שפרסם הרב זמיר כהן, שמטרתה להוכיח את אמיתות היהדות ולהתייחס לסתירות שבינה לבין המדע (לרוב על ידי ניסיון ליישב את הסתירות הללו או ניסיון להראות שהיהדות הקדימה את המדע).
הראשון מבין ספרי הסדרה, "המהפך - המדע מגלה את האמת שבתנ"ך", יצא בסוף שנת ה'תשס"ה (2005), והרביעי והאחרון יצא בשנת ה'תשע"ה (2015).
רקע

בהקדמה לחלק הראשון בסדרה, "המהפך - המדע מגלה את האמת שבתנ"ך", כותב המחבר, ש"בכל הנוגע למדע ומחקר, נתפסה התורה בקרב רבים בעולם, כלא רלוונטית ואף נוגדת את הקיים, לאור מסקנות מחקרי המדע".
אך בשנות המאה ה-20 חל לטענת המחבר מהפך, וכיום ידוע לטענתו שישנן תגליות מדעיות רבות, "אשר אינן אלא חשיפת אנשי המדע, בפיגור רב, את הגלוי והידוע לחכמי תורת ישראל - מאז מתן תורה". בספר הוא מנסה להוכיח את הטענה הזו, וגם ליישב סתירות בין הדת היהודית למדע.
תוכן הסדרה

לאורך כל החלק הראשון בסדרה, מביא זמיר כהן דוגמאות לתגליות מדעיות מהמאות האחרונות, ולצדן מקורות שלטענתו הם מקבילים, מתוך הספרות התורנית העתיקה, המוכיחים לטענתו שתגליות אלו היו ידועות לחכמי תורת ישראל כבר מאז מתן תורה. כך למשל, הוא טוען שחכמי התלמוד ידעו את מספרם של הכוכבים ביקום ומחשב לפי דברי ריש לקיש את המספר 10 בחזקת 18 (לפי המדע בן ימינו, מספר הכוכבים ביקום גדול לפחות פי 10,000). דוגמה נוספת שמביא המחבר, היא מודל הארץ ככדור, המוזכר בספר הזוהר, שעל פי המסורת נכתב במאה ה-2, ולפי המחקר נכתב סביב המאה ה-13 (ראו: חיבור ספר הזוהר). לטענת המחבר, דוגמאות אלו ועוד, מוכיחות את אמיתותה ונצחיותה של תורת ישראל. בסופו של כרך זה, מביא המחבר מספר הוכחות לכאורה לאמונה בחיים לאחר המוות, בהן הוא נסמך על פראפסיכולוגיה ותחומים פסאודו-מדעיים נוספים.
הספר השני בסדרה, הנקרא "המהפך 2 - מיתוסים בקריסה - המדע מתעדכן בהתאם לתנ"ך ותורת הקבלה", מתמקד בעיקר בניסיונות ליישוב את הסתירות בין התורה למדע, בשתי גישות עיקריות: הגישה המפרשת, הטוענת שהגורם לתפיסה שיש סתירה בין התורה למדע, הוא הבנה מוטעית ושטחית של דברי התנ"ך וחז"ל, והגישה המגבילה, הטוענת שהסתירה בין התורה למדע נובעת מכך שבתחומים מסוימים, השיטה המדעית להסקת מסקנות, שגויה ומביאה לתוצאות בלתי מדויקות. הפרקים הראשונים של הספר עוסקים בענייני מוצא האדם, גיל היקום, וחקר המאובנים, וחציו השני של הספר מוקדש לניסיון להפרכת תאוריית האבולוציה, באמצעות עשר הוכחות לכאורה לחוסר היתכנותה של השתנות מקרית ללא כוח עליון המפעיל אותה.
בדומה לספר הראשון בסדרה, גם בספר השלישי בסדרה, הנקרא "המהפך 3 - המדע צועד בעקבות התנ"ך", מובאות דוגמאות רבות לתגליות מדעיות חדשניות הרמוזות לטענתו בתנ"ך ובתורת הקבלה. כך למשל, בפרק "מכניקת הקוונטים ויקומים מקבילים בתורת הקבלה", טוען המחבר שתאוריית העולמות המרובים של יו אוורט רמוזה בפסוק ”וַיֹּאמֶר אֱלֹהִים יְהִי אוֹר וַיְהִי אוֹר”, על פי פרשנותו של רבי חיים ויטאל בספרו עץ חיים. באחד הראיונות התבטא הרב זמיר כהן על פרק זה, ואמר: "מבחינתי הוא אחד המיוחדים והמרשימים בכל סדרת ספרי 'המהפך'". בסוף הספר הודפסו כמה מאמרים של מדענים דתיים (כגון דורון אורבך), הממשיכים את מגמתו של הספר בהוכחת אמיתת התורה.
הספר הרביעי והאחרון בסדרה, "המהפך 4 - המדע מגלה את עצמו בתורה", מביא גם הוא דוגמאות לתגליות מדעיות הרמוזות לטענתו בתורה, אך הוא נוטה לנושאים יותר רוחניים ומיסטיים, כך ניתן למצוא בספר פרקים כגון "השפעת שם האדם על אופיו", "ריבוי הילדים", ו"השפעת הצבעים על ריפוי האדם". הרב זמיר כהן טוען שמגמה זו נוצרה מכיוון ש"למעשה המדע כולו הולך ונעשה רוחני יותר, ככל שהוא יודע יותר וככל שהכלים שברשותו משתכללים יותר". בסוף הספר מופיע הפרק "מענה לשאלות והשגות על ספרי המהפך", שבו משיב המחבר לשאלות שצצו בעקבות הנושאים שפורסמו בספרים הקודמים בסדרה. כמו כן יש בספר מפתח לכל ספרי הסדרה.
ארבעת ספרי הסדרה מלאים בדפים צבעוניים, ובתמונות צבעוניות רבות להמחשת הנושאים הנידונים בהם. הרב זמיר כהן הסביר בראיון, שהדחף ליצור כזה ספר מאויר וססגוני, עלה במוחו בעת שנחשף לאלבום מדעי שעסק באסטרונומיה, וכלל תמונות צבעוניות ומרהיבות. "חשבתי לעצמי שלא ייתכן שהגבירה תהיה פחותה מהמשרתת" (הגבירה - התורה, המשרתת - שאר החכמות), כיוון "שכל החכמות הן רקחות וטבחות לתורה".
ביקורת

ספרי הסדרה ספגו ביקורת, בין השאר מצד אתרי מדע כגון "הידען", ארגונים המתנגדים להחזרה בתשובה, רבנים, ובלוגרים העוסקים בדת ומדע. הביקורת נסובה בעיקר סביב השימוש, לטענתם, בפסאודו-מדע, בפרשנות מגמתית לתגליות מדעיות, ובקטיף דובדבנים (כלומר הצגה של ממצאים התומכים בדעתו תוך הסתרת הנתונים שסותרים אותה). הרב כהן השיב למבקריו בספרי ההמשך של הסדרה ובמאמר באתר "הידברות".
ראו גם

תורה ומדע
הערות שוליים

↑  תלמוד בבלי, מסכת ברכות, דף ל"ב, עמוד ב'
↑  How many stars are there in the Universe?, סוכנות החלל האירופית
↑  ספר הזוהר, חלק ג', דף י', עמוד א'
↑  ספר בראשית, פרק א', פסוק ג'
↑  עץ חיים, שער א', ענף ב'
1 2  דודו כהן, משימת המהפך הושלמה: ריאיון עם הרב זמיר כהן, באתר הידברות, 4 בפברואר 2015
↑  דודו כהן, מסע (ספרותי) אל האמת: ראיון אודות "המהפך 2", באתר הידברות, ספטמבר 2013
↑  האם יש צפנים מדעיים בתורה? אמנון כרמל 14 בספטמבר 2008
↑  דני וגדעון אורבך, תשובות לחוברת "תורה מן השמים", באתר "חופש"
↑  הרב אליהו גליל, גלקסיות מתפוצצות, אינגליש-דרופינג ושקר אחד קטן באתר "בלוגין שאובין", מאי 2013
↑  פעם שלישית גלידה: המהפך 3 של הרב זמיר כהן – ביקורת ספר בבלוג אתולוגיקה, יולי 2013 (הקישור אינו פעיל)
↑  אמנון כרמל, ביקורת על הספר "המהפך"
↑  זמיר כהן, הרב זמיר כהן משיב לאמנון כרמל, באתר הידברות
↑  הרב אליהו גליל, "בין אבו טיר לרב זמיר, או: מתי הכירו בכדוריות העולם?" חלק א' וחלק ב', ספטמבר 2012
הקהיה שיטתית

הקהיה שיטתית (Systematic desensitization) - שיטת טיפול התנהגותי, משמשת גם כחלק מטיפול פסיכולוגי, נקראת גם טיפול בחשיפה הדרגתית. הטכניקה עוזרת בין היתר בפוביות ובהפרעות חרדה, באמצעות שילוב של הרפיה, חשיפה הדרגתית ויצירת התניה הפוכה. השיטה פותחה על ידי הפסיכיאטר הדרום-אפריקאי ג'וזף וולף (Joseph Wolpe).
תחילה, המטפל מאמן את המטופל בהירגעות עמוקה (בדרך כלל על ידי הרפיית שרירים בשילוב דמיון מודרך ולעיתים על ידי תרופות והיפנוזה). לאחר מכן המטפל מסייע למטופל למפות את המצבים מעוררי הפחד, ולסדר אותם על פי חומרה, בהיררכיית פחדים (fear hierarchy). בחלקו המרכזי של הטיפול, המטופל מתבקש להירגע ולדמיין עצמו בכל אחת מהסיטואציות, מהקלה לקשה, תוך כדי הפעלת טכניקת הרגעה מתאימה. מטרת הטיפול היא ליצור דפוסי התמודדות טובים יותר עם גירויים ומצבים מעוררי פחד.
לדוגמה, עבור אדם שפוחד מנחשים, היררכיית הפחדים עשויה להתחיל בצפייה בתמונה של נחש, בהמשך בהתבוננות מרחוק בנחש אמיתי בתוך כלוב, ולבסוף בהחזקתו בידיים. באמצעות העזרה והתמיכה של המטפל, מסוגל המטופל להתקדם בהיררכיית הפחדים שהגדיר, ולהיחשף עוד ועוד לגירוי מעורר הפחד תוך שימוש בטכניקת ההרגעה שנלמדה בטיפול. 
הקהייה שיטתית נמצאה יעילה בהפחתת חרדת בחינות בקרב תלמידים.
השיטה הזאת מבוססת על מחקרי המעבדה של איבן פבלוב וג'ון ווטסון, והתהליך נקרא התניה קלאסית.
ראו גם

EMDR
חשיפה ממושכת
טיפול התנהגותי
הפרעות חרדה
חרדת בחינות
ביהביוריזם
ניתוח התנהגות יישומי
התניה קלאסית
הערות שוליים

↑  שרית סגל ושרה שמעוני (2000), "חרדת בחינות: דגם לקשר שבין רגשות לבין למידה והשלכותיו בתחום ההוראה". מכון מופ"ת
↑  "חשיפה הדרגתית בחרדה חברתית". עמותת מים שקטים
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.